Flavorela papago

La **Flavorela papago** (*Ognorhynchus icterotis*) estas malgranda, ĉefe brilverda papago de la genro *Ognorhynchus*. Ĝi troviĝas en Andoj de Kolombio. Oni supozsi, ke ĝi estas formortinta ĝis aprilo 1999, kiam grupo de esploristoj kiuj estis financitaj de ABC kaj Fondaĵo Loro Parque, malkovris totalon de 81 individuoj en Kolombiaj Andoj. Ĝi estas nuntempe listita kiel vundebla en la Ruĝa Listo de la Internacia Unio por la Konservo de Naturo (IUKN). Ĝia nuna populacia tendenco kreskas, parte pro konservadaj decidoj efektivigitaj por protekti la ekzistantajn populaciojn de la specio. Ĝi estas proksime asociita kun la vaksopalmo (*Ceroxylon* sp.).

## Aspekto
La flavorela papago estas relative granda, longvosta papago, kun averaĝa longo de 42 cm kaj pezo de ĉirkaŭ 285 g. Ĝi estas ĝenerale verda, kun la malsupraj partoj pli palaj, pli limeaj ol la supraj partoj. La fortika beko kaj ringo de nuda haŭto ĉirkaŭ la okuloj estas nigraj. La origino de la ordinara kaj latinscienca epitetoj "flavorela" kaj "icterotis" devenas de la flava makulo de plumoj, kiu etendiĝas de la frunto ĝis ĝiaj vangoj kaj orelkovriloj. Ĝiaj krioj sonas simile al tiuj de anseroj.

## Distribuado kaj habitato
La flavorela papago nestas kaj vivas inter vaksopalmoj (*Ceroxylon*) en kelkaj areoj de la okcidentaj kaj centraj kordileroj de Kolombio, kiuj estas nordaj submontaraj sistemoj de Andoj, kie ĝi loĝas en nubarbaroj ĉirkaŭ 1800–3000 metrojn super marnivelo. Ĝi nestas en la kavaj trunkoj de la palmoj, kutime 25–30 metrojn super la grundonivelo. Ĝi ankaŭ troviĝis tre loke en norda Ekvadoro. Ĝia nombro multe reduktiĝis, kaj nur 81 individuoj estis registritaj en la kolombia censo de 1999. Iliaj populacioj estis trafitaj de ĉasado kaj habitatodetruo, precipe la rikoltado de vaksopalmo, kiu estis tradicie dehakita kaj uzata ĉiujare dum Palmofesto. Ne ekzistas konfirmita registro de ĉi tiu papago el Ekvadoro ekde la mezo de la 1990-aj jaroj. La nombro de maturaj individuoj en la populacio estas 212, kvankam oni supozas, ke estas entute 1 408 individuoj en la naturo.

Ĝi troviĝas ankaŭ en Riosucio, Caldas, en Kolombio.
 kun vaksopalmoj.]]

## Ekologio
### Dieto 
Flavorelaj papagoj dependas de la vaksopalmo dum granda parto de sia vivociklo. Unu el iliaj ĉefaj manĝaĵoj estas la fruktoj de la vaksopalmo, kvankam ili manĝas ankaŭ aliajn fruktojn kaj semojn, kaj ankaŭ arboŝelon, burĝonojn kaj filikojn. Ili nestas en ĉi tiuj arboj pro iliaj kavaj trunkoj, kiuj estas ĉirkaŭ 30 metrojn super la arbara grundo, kio faras sian vivejon en la nubarbaroj kaj elfarbaroj de Kolombio.

### Reproduktado 
Flavorelaj papagoj tendencas esti sociemaj birdoj, kiuj kolektiĝas en grupoj de ĉirkaŭ unu ĝis du dekduoj kelkfoje. Pluraj el ĉi tiuj papagoj tendencas kunlabori en la reproduktado de idoj, kio pliigas iliajn ŝancojn de postvivado. Ĉi tiuj birdoj povas havi ĝis du idarojn jare.

## Referencoj 
* 
* Juniper & Parr (1998). *A Guide to the Parrots of the World*. Pica Press, East Sussex. 
*Fundación ProAves
*Fundación Loro Parque
*BirdLife Species Factsheet

## Eksteraj ligiloj
* AvianWeb - Konservostatuso de araoj
* CITES birdoregularo 
*Yellow-eared parrot videos on the Internet Bird Collection
*Photo-Super High Res; Article & analysis oiseaux.net

Kategorio:Papagoj
Kategorio:Birdoj de Kolombio